b'\n_START_ARTICLE_\nProtioklepno oro\xc5\xbeje\n_START_PARAGRAPH_\nProtioklepno oro\xc5\xbeje (tudi protitankovsko oro\xc5\xbeje) je vsako oro\xc5\xbeje, ki je namenjeno onesposabljanju oklepnih bojnih vozil. Protioklepno oro\xc5\xbeje je prvenstveno namenjeno uni\xc4\x8devanju tankov, toda tudi ostala oklepnih bojnih vozil, druga voja\xc5\xa1ka vozila (npr. humveeji) ter celo zrakoplovi so tar\xc4\x8da protioklepnih oro\xc5\xbeij.\n_START_SECTION_\nPrva protioklepna oro\xc5\xbeja\n_START_PARAGRAPH_\nZ prihodom prvih tankov na boji\xc5\xa1\xc4\x8da med prvo svetovno vojno so morali najti na\xc4\x8din, kako ustaviti taka vozila. Sprva so uporabljali topove, ki so jih namerili neposredno na tanke in velikokalibrske pu\xc5\xa1ke, ki so lahko prebile tanek oklep prvih tankov. Take pu\xc5\xa1ke so uporabljali \xc5\xa1e na za\xc4\x8detku druge svetovne vojne, toda so jih kmalu opustili, saj niso zmogli prebiti tankovskega oklepa.\n_START_SECTION_\nDrugo\n_START_PARAGRAPH_\nMed druga protioklepna oro\xc5\xbeja \xc5\xa1tejemo tudi koktajl Molotova, tromblon in protitankovske ro\xc4\x8dne bombe. Navadne ro\xc4\x8dne bombe, \xc4\x8de jih pove\xc5\xbeemo ve\xc4\x8d skupaj, so lahko u\xc4\x8dinkovite proti gosenicam goseni\xc4\x8dnih vozil.'